Der findes mange forskellige metoder til at tage noter men overordnet set falder de i to
grupper som vi kort skal se på her nemlig håndskrevne noter og digitale noter.
En af de klare fordele ved at skrive noter i hånden er at det for de flestes vedkommende
føles mere frit og knap så låst som digitale noter.
Specielt hvis du er typen der bruger visuelle noter i form af symboler eller modeller.
Hvis du skriver noter i hånden kan det være en god idé at opdele papiret for at skabe
bedre overblik.
Der findes mange forskellige måder at gøre det på.
Blandt andet Cornell metoden, men navnet er ikke så vigtigt så længe du har dit eget
system. Skriv nøgleord ude i marginen af papiret og selve noterne lidt indrykket så du
hurtigt kan finde pointere.
Lav også dit eget notesprog med egne forkortelser og brug et fast system af symboler for
hurtigt at få et overblik.
Hvis du tager noter i hånden er det også vigtigt at have et system til at holde styr på
noterne. Skriv for eksempel fag emne og dato i toppen af papiret.
Det kan være en fordel at vælge håndskrevne noter hvis man let bliver distraheret af
sociale medier spil og lignende.
Nogle undersøgelser viser også at man husker stoffet bedre hvis man skriver noter i
hånden. Det kan dog være svært at holde styr på papirnoter.
Og det kan være bøvlet at redigere dem søge i dem og så videre.
Desuden findes der efterhånden en del programmer hvor man kan kombinere det håndskrevne
med det digitale.
Der findes mange forskellige digitale notesystemer der spænder fra simple tekstdokumenter
til dedikerede notetagningsprogrammer.
Det er en god ide at bruge den samme app til det hele.
Det gør det lettere at systematisere og søge i noterne. Hvis du bruger en cloud tjeneste
kan du tage noter på alt hvad du lige har ved hånden en computer, en tablet, en mobil
osv. Nogle programmer kan overføre håndskrift til computerskrift enten via en pen eller
via efterfølgende scanning.
Når du arbejder digitalt kan du let organisere dine noter i kategorier, bruge farvekoder
og det er let at søge i digitale noter.
Desuden kan du gemme relevante powerpoints, billeder, videoer, links og så videre direkte
i dine noter.
Når du skriver noter behøver det altså ikke være enten eller men uanset hvad du vælger er
det en god ide at bladre noterne igennem en gang imellem da det hjælper dig til at
fastholde og forstå stoffet bedre.
Det vigtigste er at du finder den metode som passer dig bedst.
Måske kan du ikke bruge det hele men overvej eventuelt blot at overføre nogle
af metoderne her til dit eget system.